Natur- a Bëschverwaltung

D**'Naturverwaltung** (franz.: **Administration de la nature et des forêts - ANF**), ass eng staatlech Verwaltung zu Lëtzebuerg, déi zoustänneg fir d'natierlech Ëmwelt ass. Si ënnersteet dem Ministère fir Ëmwelt, Klima a Biodiversitéit.

Dës Verwaltung ass aus der Forstverwaltung (*Administration des eaux et forêts*) ervirgaangen, déi den 1. Juli 2009 duerch d'Gesetz vum 5. Juni 2009 op *Naturverwaltung* ëmbenannt gouf.

D'Naturverwaltung huet hiert Haaptgebai zu Dikrech.

## Missiounen
* Naturschutz, Erhale vun den natierleche Ressourcen, vun der Biodiversitéit a vun de Landschaften;
* Erhalen an nohalteg forstlech Verwalte vum ëffentleche Bësch;
* Promotioun vun enger nohalteger forstlecher Bewirtschaftung an de private Bëscher;
* Schutz an nohalteg Bewirtschaftung vum Wëld;
* Sensibiliséiere vun der Ëffentlechkeet an de Beräicher Natur a Bëscher;
* Iwwerwaachen a Police an de beräicher Naturschutz, Bëschschutz, Juegd a Fëscherei.

## Centres nature et forêt
D'Naturverwaltung geréiert fënnef *Centres nature et forêt*, mat der Missioun iwwer den Naturschutz z'informéieren. Vu jiddwerengem vun deene fënnef Zentre geet e Naturléierpad fort.
* Centre nature et forêt "Biodiversum" zu Remerschen
* Centre nature et forêt "Ellergronn" zu Esch-Uelzecht (Naturschutzgebitt Ellergronn) 
* Centre nature et forêt "Mirador" zu Stengefort
* Centre nature et forêt "A Wiewesch" zu Manternach (Naturschutzgebitt Manternacher Fiels)
* Centre nature et forêt "Burfelt" um Buerfelt zu Ënsber

## Organisatioun
D'Naturverwaltung ass follgendermoosse strukturéiert:

* Services de support
** Bureau central
** Service Affaires juridiques et Missions de police
** Service Communication et Sensibilisation
** Service Finances et Ressources humaines
** Service Informatique et Cartographie
** Service Gestion de projets et Quality Management
* Services conceptuels
** Service Autorisations
** Service Compensation
** Service Faune sauvage et Chasse
** Service Forêts
** Service Nature
* Services operationnels
** Arrondissement Centre-Est
** Arrondissement Centre-Ouest
** Arrondissement Est
** Arrondissement Nord
** Arrondissement Sud

2015 huet d'Naturverwaltung 410 Mataarbechter beschäftegt : 280 Aarbechter, 80 Fierschteren, 20 Ingenieuren a Biologen an 30 Bureausbeamten.

## Geographesch Opdeelung
Den Territoire vu Lëtzebuerg ass a 64 Revéieren agedeelt, déi jeeweils vun engem Fierschter betreit ginn. Déi Revéiere sinn a fënnef Arrondissementer regroupéiert:

* **Arrondissement Nord** mat 11 Revéieren:
** Haute-Sûre Sud, Grosbous, Haute-Sûre Nord, Rambrouch, Harlange, Hosingen, Wiltz, Clervaux, Wincrange, Kiischpelt, Weiswampach.
* **Arrondissement Centre-Es**t mat 14 Revéieren: 
** Berdorf, Tandel, Rosport-Mompach, Marscherwald, Rosport-Mompach, Beaufort, Consdorf, Larochette, Echternach, Vianden, Schieren, Medernach, Diekirch, Ettelbruck.
* **Arrondissement Centre-Ouest** mat 14 Revéieren:
** Boevange, Mersch/Ouest, Beckerich, Mersch/Est, Hobscheid, Steinsel, Steinfort, Kehlen, Lorentzweiler, Bissen, Mamer, Colmar-Berg, Redange, Préizerdaul.
* **Arrondissement Est** mat 15 Revéieren:
** Grünewald, Schengen, Flaxweiler, Wormeldange, Dalheim, Grevenmacher, Contern, Betzdorf, Grünewald, Niederanven, Senningerberg, Remich, Junglinster, Manternach, Biwer.
* **Arrondissement Sud** mat 12 Revéieren:
** Sanem, Differdange, Strassen, Luxembourg, Roeser, Clemency, Luxembourg, Dudelange, Bettembourg, Kayl, Leudelange, Esch/Alzette

## D'Naturverwaltung am Laf vun der Zäit
Am Laf vun der Zäit huet den Numm vun der Verwaltung changéiert:
*Administration forestière (Ordonnance royale grand-ducale vum 1. Juni 1840)
*Administration des eaux et forêts (Gesetz vum 7. Abrëll 1909)
*Administration de la nature et des forêts (Gesetz vum 5. Juni 2009)
Och den Titel vum Chef vun der Verwaltung gouf mat der Zäit ugepasst:
* “maître forestier” (Ordonnance royale grand-ducale vum 1. Juni 1840)
* “garde général en chef” (Gesetz vum 14. November 1849)
* “inspecteur des eaux et forêts” (Gesetz vum 17. Mee 1874)
* “directeur” (Gesetz vum 7. Abrëll 1909)
D'Leit un der Spëtz vun der Forstverwaltung mat dem Joer vun der Nominatioun:

* Bernhard Wilhelm Herget (1839)
* Charles Ernest Frédéric Dumont (1846)
* Jean-Pierre-Joseph Koltz (1879)
* Jean Pierre Stumper (1899)
* Jean Nicolas Badu (1904, Inspekter; 1909 Direkter)
* Jules Salentiny (1918)
* Hubert Bertrang (1922)
* Albert Augustin (1929)
* Victor Hippert (1937)
* Nicolas Obertin (1946)
* Guillaume Rischard (1954)
* Emile Gillen (1963)
* Paul Decker (1977)
* Edmond Lies (1991)
* Jean-Jacques Erasmy (2001)
* Frank Wolter (2012)
* Michel Leytem (2023)

## Literatur
* Bernard-Lesceux & F. Wolter (coord.), 2015. *1840-2015. Administration de la nature et des forêts. 175 Joer am Déngscht vu Mënsch an Natur.* 244 S. Imprimerie Faber, Miersch. ISBN 978-99959-868-5-8
*Massard, J.A., 2015. ''Beitrag zur Geschichte der luxemburgischen Forstverwaltung: Bernhard Herget, “maître forestier” in Luxemburg, und dessen Nachfolger an der Spitze der Verwaltung Dumont, Koltz und Stümper.'' Online Publikation.
*Wolter, F., 2015. *Aperçu de l'évolution historique de l'Administration depuis sa création en 1840.* In: Administration de la nature et des forêts, 1840 - 2015: 175 Joer am Déngscht vu Mënsch an Natur. Luxembourg, Administration de la nature et des forêts, S. 141-189.

## Kuckt och
* Bësch zu Lëtzebuerg

## Um Spaweck

* Websäit vun der Natur- a Bëschverwaltung 
* www.emwelt.lu